pythainlp/thai-wiki-dataset-v3 huggingface dataset:
ป่าเมฆ

ป่าเมฆ (cloud forest) หรือ ป่าหมอก (fog forest) คือป่าไม้เขตร้อนในเขตร้อนหรือกึ่งเขตร้อน เติบโตตามภูเขา ไม่ผลัดใบ มีโอกาสถูกปกคลุมด้วยเมฆระดับต่ำได้สูง ปกติมักอยู่ระดับยอดเขาและสันเขา ป่าเมฆจะอุดมไปด้วยมอสส์ไม่ว่าบนพื้นหรือบนต้นไม้จึงเรียกอีกอย่างว่า ป่ามอสส์ (mossy forest) ป่ามอสส์มักจะอยู่บนสันเขาที่ซึ่งได้รับความชื้นจากเมฆอย่างมีประสิทธิภาพ
== ลักษณะ ==
โดยทั่วไป มีแถบเล็กๆของความสูงในสภาพแวดล้อมและบรรยากาศที่เหมาะสำหรับการพัฒนาเป็นป่าเมฆ นี้เป็นลักษณะเมฆหรือหมอกคงอยู่ถาวรที่ระดับต้นไม้ทำให้ลดแสงแดดที่ส่องมาโดยตรง ดังนั้นจึงมีผลกับการคายน้ำรวมถึงการระเหย ต้นไม้ในบริเวณนี้จึงเตี้ยและมีลำต้นหนักกว่าต้นไม้ในป่าที่ระดับความสูงต่ำกว่าในบริเวณเดียวกัน และความชื้นช่วยส่งเสริมพืชอิงอาศัยจำนวนมากมาย เป็นผลให้อุดมไปด้วยมอสส์และเฟิร์นขึ้นปกคลุม และอาจพบกล้วยไม้ได้ เช่นกัน ดินมีความอุดมสมบูรณ์แต่เป็นโคลน น้ำที่ตกลงมาจะอยู่ในรูปของหมอก เมื่อหมอกเกิดการควบแน่นบนใบไม้และตกลงมาบนดินด้านล่าง
นิยามของป่าเมฆสามารถเกิดความคลุมเคลือได้ เนื่องจากหลายๆประเทศไม่ได้ใช้คำนี้ (อาจใช้ ป่า Afromontane และป่าฝนสันเขา หรือในหลายๆพื้นที่ใช้  Peruvian yungas, และ laurisilva ที่เกาะในมหาสมุทรแอตแลนติก) และในบางครั้งป่ากึ่งเขตร้อนและเขตอบอุ่นถ้ามีสภาพทางอุตุนิยมวิทยาที่คล้ายคลึงกันจะถือว่าเป็นป่าเมฆ
== การกระจายตัว ==
ป่าเมฆเขตร้อนและกึ่งเขตร้อนพบได้ในประเทศ:
ประเทศแองโกลา
ประเทศอาร์เจนตินา
ประเทศออสเตรเลีย
ประเทศบังกลาเทศ
ประเทศโบลิเวีย
ประเทศบราซิล
ประเทศบรูไน
ประเทศบุรุนดี
ประเทศกัมพูชา
ประเทศแคเมอรูน
ประเทศจีน
ประเทศโคลอมเบีย
ประเทศคอสตาริกา
สาธารณรัฐประชาธิปไตยคองโก
ประเทศดอมินีกา
ประเทศเอกวาดอร์
ประเทศเอลซัลวาดอร์
ประเทศฟิจิ
ประเทศกาบอง
ประเทศกัวเตมาลา
ประเทศกายอานา (Pakaraima Mountains)
ประเทศฮอนดูรัส
ประเทศอินเดีย
ประเทศอินโดนีเซีย
ประเทศจาเมกา (Blue and John Crow Mountains National Park) 
ประเทศเคนยา
เรอูว์นียง (ฝรั่งเศส)
ประเทศมาดากัสการ์
ประเทศมาเลเซีย
ประเทศเม็กซิโก
ประเทศไมโครนีเซีย
ประเทศโมซัมบิก
ประเทศพม่า
ประเทศนิการากัว
ประเทศโอมาน
ประเทศปากีสถาน
ประเทศปานามา
ประเทศปาปัวนิวกินี
ประเทศเปรู
ประเทศฟิลิปปินส์
ประเทศรวันดา
ประเทศซามัว
ประเทศศรีลังกา
ประเทศแทนซาเนีย
ประเทศตรินิแดดและโตเบโก
สหรัฐอเมริกา (รัฐฮาวาย, เปอร์โตริโก)
ประเทศเวเนซุเอลา
ประเทศเวียดนาม
== ป่าเมฆเขตอบอุ่น ==
แม้ว่าห่างไกลจากการยอมรับโดยทั่วไปว่าเป็นป่าเมฆจริง ป่าหลายๆแห่งในภูมิภาคอบอุ่นมีความคล้ายคลึงกันมากกับป่าเมฆเขตร้อน คำถูกทำให้สับสนโดยบางครั้งโดยอ้างอิงป่าเมฆในบางประเทศในเขตร้อนนั้นอบอุ่นเพราะสภาพอากาศที่เย็นกว่าในป่าหมอก
=== การกระจายตัวของป่าเมฆเขตอบอุ่น ===
ประเทศอาร์เจนตินา - Catamarca และ Tucumán
ประเทศออสเตรเลีย - Lamington National Park (รัฐควีนส์แลนด์)
ประเทศจีน - มณฑลยูนนาน, ภูเขาทางใต้และตะวันออกของจีน
ประเทศญี่ปุ่น - บางส่วนของเกาะยะกุ
ประเทศนิวซีแลนด์ - บางส่วนของ Fiordland, Mount Taranaki และ Mount Cargill, ใกล้กับ Dunedin
ประเทศโปรตุเกส - Azores และ มาเดรา
ประเทศแอฟริกาใต้
ประเทศสเปน - Canary Islands (laurisilva)
ไต้หวัน
== อ้างอิง ==
== แหล่งข้อมูลอื่น ==
Monteverde Costa Rica Cloud Forest 
Tropical Montane Cloud Forest Initiative 
National Geographic (2001), "Cloud Forests Fading in the Mist, Their Treasures Little Known"
An Ecological Reserve in the Cloud Forest of Mindo Ecuador
St. Elena and Rara Avis, Costa Rica - Video 
Tropical hydrology and cloud forests project 
Hydrology of tropical cloud forests project 
Cloud Forest Video - Rara Avis CR
ป่า
บรอนโตเทอเรียม

บรอนโตเทอเรียม (Brontotherium มีความหมายว่าสัตว์แห่งสายฟ้า) เป็นสกุลของสัตว์เลี้ยงลูกด้วยนมกีบคี่ในยุคก่อนประวัติศาสตร์ที่สูญพันธุ์ไปแล้วสกุลหนึ่งในวงศ์ Brontotheriidae ซึ่งเป็นวงศ์ของสัตว์กินหญ้าที่คล้ายแรดและมีความเกี่ยวพันกับม้า สกุลนี้ได้รับการค้นพบในแถบทวีปอเมริกาเหนือในช่วงปลายของยุค Eocene
ซากที่เหลือของบรอนโตเทอเรียมได้รับการค้นพบในบริเวณรัฐเซาท์ดาโคตาและเนวาดา ในอดีต ชนเผ่าซุกซึ่งเป็นชนเผ่าพื้นเมืองของอเมริกันได้ค้นพบบรอนโตเทอเรียมจากการมาของพายุฝน และเชื่อว่าเมื่อใดที่พวกมันวิ่งอยู่เหนือก้อนเมฆจะทำให้เกิดพายุฝนฟ้าคะนอง และได้เรียกพวกมันว่าม้าแห่งสายฟ้า กระดูกที่ค้นพบโดยชนเผ่าซุกนั้นเป็นกระดูกของฝูงบรอนโตเทอเรียมที่ตายจากการระเบิดของภูเขาไฟในบริเวณเทือกเขาร็อกกีซึ่งยังมีพลังอยู่และปะทุตัวบ่อยในขณะนั้น
ตาม Mihlbachler et al. 2004 สปีชีส์ทั้งหมดที่อยู่ในสกุลบรอนโตเทอเรียม ได้ถูกรวมเข้ากับสกุลเมกะเซร็อบส์ (Megacerops) แต่บางองค์กรไม่ยอมรับการรวมสกุลดังกล่าว
== ลักษณะ ==
บรอนโตเทอเรียมมีความสูงประมาณ 2.5 เมตร (8.2 ฟุต) ที่บริเวณหัวไหล่ มีลักษณะคล้ายแรดตัวใหญ่ บนจมูกมีเขารูปตัววาย มีปลายทู่ยื่นออกมา
== อ้างอิง ==
สัตว์เลี้ยงลูกด้วยน้ำนมยุคก่อนประวัติศาสตร์ในทวีปอเมริกาเหนือ
Megacerops
พาคิเซทัส

พาคิเซทัส (Pakicetus) เป็นวาฬชนิดแรกๆของโลก อาศัยอยู่เมื่อ 50 ล้านปีมาแล้วประมาณยุคเทอร์เชียรี ยาวประมาณ 2 เมตร ใช้ชีวิตอยู่บนบกและในน้ำ เป็นวาฬพวกแรกๆที่รู้จัก รูปร่างตอนอยู่บนบกจะมีรูปร่างคล้ายหมาป่า เขาเชื่อกันว่ามันคือ ปลาวาฬที่วิ่งเดินได้ ชื่อของมันมาจากสถานที่มันถูกค้นพบคือ ปากีสถาน
thumbnail
วาฬ
สัตว์เลี้ยงลูกด้วยน้ำนมยุคก่อนประวัติศาสตร์ในทวีปเอเชีย
สัตว์ที่พบในประเทศปากีสถาน
ยูอินตาเทอเรียม

ยูอินตาเทอเรียม (อังกฤษ: Uintatherium มีความหมายว่าอสูรแห่งเทือกเขายูอินทา) เป็นสกุลของสัตว์เลี้ยงลูกด้วยน้ำนมกินพืชที่สูญพันธุ์ไปแล้วจัดอยู่ในวงศ์UintatheriidaeในอันดับDinocerata ตัวใหญ่เท่าแรด กินพืชเป็นอาหาร อาศัยอยู่ในอีโอซีน ต้นถึงกลาง  (56-38 ล้านปีก่อน) ฟอสซิลของUintatherium ancepsค้นพบที่แม่น้ำยูอินทา รัฐยูทาห์ สหรัฐอเมริกา สายพันธุ์Uintatherium insperatusค้นพบที่ มณฑลเหอหนาน ประเทศจีน
ทำให้มันได้ชื่อว่ายูอินตาเทอเรียม ยาวประมาณ 3.5 เมตร และสูงประมาณ 3 เมตร รูปร่างของมันเหมือนแรด แต่ที่จริงแล้วมันเป็นญาติห่างๆของม้า
== อ้างอิง ==
สัตว์เลี้ยงลูกด้วยน้ำนมยุคก่อนประวัติศาสตร์ในทวีปอเมริกาเหนือ
ดับเบิลเกรฟแอกเซนต์

ดับเบิลเกรฟแอกเซนต์ (double grave accent) เรียกย่อว่า ดับเบิลเกรฟ (double grave) เป็นเครื่องหมายเสริมสัทอักษรชนิดหนึ่ง ลักษณะเป็นขีดเล็ก ๆ เฉียงลงขวาสองขีดอยู่เหนืออักษร ( ◌̏ ) ใช้เขียนกำกับอักษรละตินในภาษาโครเอเชีย ภาษาสโลวีเนีย กำกับทั้งอักษรละตินและอักษรซีริลลิกในภาษาเซอร์เบีย บางครั้งก็ใช้ในสัทอักษรสากล
เครื่องหมายนี้ในภาษาโครเอเชีย ภาษาสโลวีเนีย และภาษาเซอร์เบีย ใช้แสดงเสียงวรรณยุกต์ตกลงที่เป็นเสียงสั้น แต่ไม่ค่อยใช้ในชีวิตประจำวัน จะใช้เครื่องหมายนี้เพื่ออธิบายการออกเสียงในภาษาเหล่านี้เท่านั้น สำหรับอักษรซีริลลิก А Е И О Р У ที่เทียบเท่าอักษรละติน A E I O R U ไม่มีอักขระเฉพาะตัวในรูปแบบดับเบิลเกรฟ ต้องประสมขึ้นเองจากตัวผสานดับเบิลเกรฟ (U+030F) เช่น И + ◌̏ = И̏
ในสัทอักษรสากล ดับเบิลเกรฟแอกเซนต์ใช้แทนเสียงวรรณยุกต์ต่ำพิเศษ
== อ้างอิง ==
== ดูเพิ่ม ==
เกรฟแอกเซนต์
ดับเบิลอะคิวต์แอกเซนต์
สัญประกาศ
อีจีซา (izhitsa) อักษรซีริลลิกที่ดูคล้ายการกำกับด้วยดับเบิลเกรฟแอกเซนต์ (Ѷѷ)
เครื่องหมายเสริมสัทอักษร
DAN DAN โคโกโระฮิกาเรเตกุ

DAN DAN โคโกโระฮิกาเรเตกุ  เป็นซิงเกิลลำดับที่ 4 ของวงเจป็อป ฟีลด์ออฟวิว (FIELD OF VIEW) ออกจำหน่ายในวันที่ 11 มีนาคม พ.ศ. 2539 เพลงดังกล่าวถูกนำไปใช้เป็นเพลงเปิดตลอดการออกอากาศของอนิเมะเรื่อง ดราก้อนบอล GT และเป็นเพลงจบของภาพยนตร์ ดราก้อนบอล วิถีแห่งเจ้ายุทธจักร ในส่วนของยอดขายซิงเกิลดังกล่าวติดอันดับ 1 ในชาร์ตออริคอนประจำสัปดาห์ในสัปดาห์แรกที่ออกจำหน่าย และติดอันดับที่ 3 ประจำชาร์ตออริคอนของปี 2539
== รายชื่อเพลง ==
== เกี่ยวกับเพลง ==
เนื้อเพลงของเพลง "DAN DAN โคโกโระฮิกาเรเตกุ" นี้เขียนโดยอิซูมิ ซากาอินักร้องนำของวงซาร์ด ซึ่งเคยเขียนเพลงให้กับวงฟิลด์ออฟวิวมาก่อนในสามซิงเกิลก่อนหน้าของฟิลด์ออฟวิว โดยเนื้อเพลงในเพลงนี้ไม่มีความเกี่ยวข้องใด ๆ เกี่ยวกับดราก้อนบอลเลย แต่เนื้อเพลงมีเนื้อหาเกี่ยวกับการสารภาพความรักให้กับอย่างอื่นที่สำคัญกว่า อย่างไรก็ดีเพลงดังกล่าวได้ถูกนำไปแปลเป็นหลายภาษาและบางภาษาก็เลือกที่จะใส่เนื้อเพลงที่มีความหมายเกี่ยวกับดราก้อนบอลลงไป ภายหลังซาร์ดได้ร้อง Cover เพลงนี้ในอัลบั้ม ทูเดย์อีสอะนาเธอร์เดย์ (Today is Another Day) ของตนเองโดยเวอร์ชัน Cover ดังกล่าวเรียบเรียงโดยไดซูเกะ อิเกดะ และในส่วนของเวอร์ชันต้นฉบับของฟิลด์ออฟวิวเรียบเรียงโดยฮายามะ ทาเคชิ
ในช่วงที่เพลงนี้ออกวางจำหน่าย จุง อาเบะ  ได้ออกจากวงไป ทำให้บนปกของซิงเกิลดังกล่าวมีสมาชิกเพียงสามคนจากสี่คน ทั้งสามคนได้แสดงในรายการมิวสิกสเตชันของทีวีอาซาฮีเพื่อโปรโมตซิงเกิล และในพีวีก็ปรากฏพวกเขาเพียงสามคน โดยพีวีดังกล่าวถ่ายในห้องสมุดของมหาวิทยาลัยโคกากูอิง แสดงภาพเด็กสาวเปิดหนังสือที่หน้าปกชื่อ FIELD OF VIEW แล้วเชื่อมไปยังภาพการแสดงในพีวีของพวกเขา
== เวอร์ชันภาษาอื่น ==
ในเวอร์ชันภาษาอื่น ได้ถูกมาร้องเพลงถึง 11 ภาษาคือ จีน, อังกฤษ, เยอรมัน, อิสราเอล, โปรตุเกสบราซิล, โปรตุเกสยุโรป, สเปนเม็กซิโก, สเปนชิลี, สเปนกัสติยา, กาตาลา, บาสก์, กาลิเซีย, เกาหลี และไทย โดยประเทศไทยเคยวางจำหน่ายในอัลบั้ม ปาร์ตี้การ์ตูนดังชุดที่ 1 ซึ่งเป็นรวมเพลงแปลงจากอนิเมะที่ฉายทางช่อง 9 ในขณะนั้น
== อ้างอิง ==
หน้าเกี่ยวกับซิงเกิลบนเว็บไซต์ทางการ 
หน้าที่ยาฮูมิวสิก  
หน้าที่โอริคอนสไตล์  
== ดูเพิ่ม ==
มาคะฟุชิกิ แอดเวนเจอร์!
CHA-LA HEAD-CHA-LA
WE GOTTA POWER
ซิงเกิลในปี พ.ศ. 2539
เพลงญี่ปุ่น
โรเจอร์ แซนเชซ

โรเจอร์ แซนเชซ (Roger Sanchez) หรือเป็นที่รู้จักในชื่อ โรเจอร์ เอส. (Roger S.) และ ดิเอสแมน (The S Man) เกิดเมื่อวันที่ 1 มิถุนายน ค.ศ. 1967 ในควีนส์ รัฐนิวยอร์ก เป็นดีเจแนวเฮาส์ชาวอเมริกัน เจ้าของรางวัลแกรมมี่ มีเพลงฮิตติดชาร์ตหลายเพลงในยุโรปและทั่วโลก เมื่อวันที่ 28 ตุลาคม ค.ศ. 2009 นิตยสารดีเจ ประกาศผลท็อป 100 ดีเจ ประจำปี โดยแซนเชซติดอยู่ที่อันดับ 60
== อ้างอิง ==
ผู้ที่ได้รับรางวัลแกรมมี
คลับดีเจ
รีมิกเซอร์
แลมบีโอซอรัส

แลมบีโอซอรัส แลมเบ (Lambeosaurus lambei) เป็นไดโนเสาร์มีหงอนรูบหมวกอยู่บนหัว กินพืชเป็นอาหาร รักสงบ ภายในหงอนกลวง เพื่อใช้ส่งเสียงร้องเรียกเพื่อนๆของมัน คล้ายๆกับพาราซอโรโลฟัส ชื่อมีความหมายว่ากิ้งก่าแห่งแลมบี ยาวประมาณ 10 เมตร ค้นพบฟอสซิลที่ทวีปอเมริกาเหนือ อาศัยอยู่ในยุคครีเทเชียสตอนปลายเมื่อประมาณ 75-80 ล้านปีก่อน
== แหล่งข้อมูลอื่น ==
Lambeosaurus Paleobiology Database (technical)
Lambeosaurus  Natural History Museum
Lambeosaurinae  at Thescelosaurus!
ไดโนเสาร์ในยุคครีเทเชียส
แลค กัตชึญสกี

แลค อาแล็กซันแดร์ กัตชึญสกี (Lech Aleksander Kaczyński) (18 มิถุนายน ค.ศ. 1949 - 10 เมษายน ค.ศ. 2010) เป็นอดีตประธานาธิบดีโปแลนด์ระหว่างปี 2005 ถึง 2010 เป็นนักการเมืองพรรค Prawo i Sprawiedliwość (Law and Justice, PiS) กัตชึญสกีดำรงตำแหน่งนายกเทศมนตรีกรุงวอร์ซอระหว่างปี 2002 ถึงเดือนธันวาคม 2005 เขามีฝาแฝดเป็นอดีตนายกรัฐมนตรีโปแลนด์ชื่อยารอสวัฟ กัตชึญสกี
แลค กัตชึญสกีและภริยา มาเรีย กัตชึญสกา เสียชีวิตในเหตุเครื่องบินของกองทัพอากาศโปแลนด์ตกที่แคว้นสโมเลนสค์ ประเทศรัสเซียขณะเดินทางไปร่วมพิธีรำลึก 70 ปีเหตุการณ์การสังหารหมู่กาตึญ
== อ้างอิง ==
ประธานาธิบดีโปแลนด์
นายกเทศมนตรีกรุงวอร์ซอ
บุคคลจากวอร์ซอ
เสียชีวิตจากอุบัติเหตุทางการบินในประเทศรัสเซีย
บุคคลฝาแฝด
ไซน์แรปเตอร์

ซินแรปเตอร์  (Sinraptor) เป็นไดโนเสาร์กินเนื้อชนิดหนึ่ง ชื่อของมันมีความหมายว่าราชาหัวขโมยแห่งจีน ค้นพบฟอสซิลที่ประเทศจีนในปีค.ศ. 1987 ยาวประมาณ 6 เมตร อาศัยอยู่ในยุคจูแรสซิกตอนปลานเมื่อประมาณ 160 ล้านปีก่อน
ไดโนเสาร์ในยุคจูแรสซิก
เมเทรียแคนโทซอริด
คณะบริหารธุรกิจ มหาวิทยาลัยรังสิต

คณะบริหารธุรกิจ มหาวิทยาลัยรังสิต เป็นคณะที่ใหญ่ที่สุดและมีจำนวนนักศึกษาในคณะมากที่สุดของมหาวิทยาลัยรังสิต โดยเปิดรับนักศึกษารุ่นแรกตั้งแต่ปีการศึกษา 2529 ในนามของวิทยาลัยรังสิต ซึ่งต่อมาได้รับการเปลี่ยนประเภทเป็นมหาวิทยาลัย เมื่อวันที่ 31 กรกฎาคม พ.ศ. 2533 โดยรับผิดชอบในการผลิตบัณฑิตทั้งหมด 6 สาขาวิชา คือ สาขาวิชาการบัญชี สาขาวิชาการเงินการธนาคาร สาขาวิชาการจัดการ สาขาวิชาคอมพิวเตอร์ธุรกิจ สาขาวิชาการตลาด และสาขาวิชาการบริหารอุตสาหกรรม ซึ่งทุกสาขาวิชาจะใช้ชื่อปริญญาบริหารธุรกิจบัณฑิต และได้รับรองมาตรฐานการศึกษาโดยทบวงมหาวิทยาลัย เมื่อวันที่ 1 มิถุนายน พ.ศ. 2532 ต่อมาในปีการศึกษา 2545 มหาวิทยาลัยรังสิตได้ก่อตั้งวิทยาลัยบริหารธุรกิจและรัฐกิจขึ้น ประกอบด้วย 2 คณะ และ 1 สถาบัน คือ คณะบริหารธุรกิจ คณะบัญชี และสถาบันรัฐประศาสนศาสตร์
== หลักสูตร ==
==คณาจารย์ผู้บริหาร==
คณบดี
*ผศ.ดร.สันติ กีระนันทน์
รองคณบดี ฝ่ายวิจัย
*ดร.กิตติพันธ์ คงเกียรติสวัสดิ์
รองคณบดี ฝ่ายบริหารและการต่างประเทศ
*ดร.ปิยะรัตน์ จันทรยุคล
รองคณบดี ฝ่ายกิจการนักศึกษา
*อ.พิพัฒน์พงศ์ ยางลังกาญจน์
หัวหน้าหลักสูตร MBA
หัวหน้าหลักสูตร DBA
หัวหน้าสาขาวิชาระบบสารสนเทศคอมพิวเตอร์
*อ.ณัฏฐยศ สุริยเสนีย์
หัวหน้าสาขาวิชาการเงินและการลงทุน
*ผศ.มุกดา โควหกุล
หัวหน้าสาขาวิชาการจัดการ
*ดร.เฉลิมพร เย็นเยือก
หัวหน้าสาขาวิชาการจัดการทรัพยากรมนุษย์
*อ.อภิรัฐ ศิริวงษ์
หัวหน้าสาขาวิชาการจัดการธุรกิจอิเล็กทรอนิกส์
*อ.ภลดา เรืองหิรัญ
หัวหน้าสาขาวิชาการจัดการโลจิสติกส์
*ดร.นพปฎล สุวรรณทรัพย์
หัวหน้าสาขาวิชาการจัดการอุตสาหกรรม
*ผศ.อารีรัตน์ แย้มเกษร
หัวหน้าสาขาวิชาการตลาด
*ผศ.ดร.วุธพงศ์ ลาภเจริญ
หัวหน้าสาขาวิชาการจัดการธุรกิจค้าปลีก
*อ.ธีร์ยภัทร ชินณพัฒน์โภคิน
== อ้างอิง ==
== แหล่งข้อมูลอื่น ==
มหาวิทยาลัยรังสิต
คณะบริหารธุรกิจ มหาวิทยาลัยรังสิต
ศูนย์ศึกษาสาทรธานี มหาวิทยาลัยรังสิต 
ศูนย์ศึกษาวิภาวดี มหาวิทยาลัยรังสิต 
ร
มหาวิทยาลัยรังสิต
อเมริกันอันตราย

อเมริกันอันตราย (The Ugly American) เป็นนวนิยายเชิงการเมืองในปี ค.ศ. 1958 ของยูจีน เบอร์ดิกและวิลเลียม เลดเดอเรอร์ ถือเป็นนวนิยายขายดีในช่วงเวลานั้นและยังคงมีการตีพิมพ์อยู่ มีเรื่องราวเกี่ยวกับชาวอเมริกันในประเทศเอเซียตะวันออกเฉียงใต้ที่ต่อสู้กับคอมมิวนิสต์ ซึ่งต่อมาต้องพ่ายแพ้อันเป็นผลเนื่องมาจากความหยิ่งยะโสและการปฏิเสธที่จะเรียนรู้และเข้าใจวัฒนธรรมท้องถิ่น ในบทประพันธ์มีเรื่องเกี่ยวกับประเทศสมมติที่ชื่อ สารขัณฑ์ ประเทศในเอเชียตะวันออกเฉียงใต้ที่คล้ายกับพม่าหรือประเทศไทย และพูดเป็นนัยพาดพิงถึงเวียดนาม
ต่อมาในปี ค.ศ. 1963 เรื่องราวในนวนิยายได้นำมาสร้างเป็นภาพยนตร์ กำกับโดยจอร์จ อิงลันด์ บทภาพยนตร์โดยสจ๊วต สเติร์น นำแสดงโดยมาร์ลอน แบรนโดที่รับบทเป็นแฮร์ริสัน คาร์เตอร์ แม็กไวต์ นอกจากนี้ ม.ร.ว. คึกฤทธิ์ ปราโมช รับบทเป็นนายกรัฐมนตรีประเทศสารขัณฑ์ ซึ่งต่อมาในปี ค.ศ. 1975 ม.ร.ว. คึกฤทธิ์ ปราโมช ได้เข้ารับตำแหน่งนายกรัฐมนตรีคนที่ 13 ของประเทศไทย
ฉบับภาพยนตร์ได้รับการเสนอชื่อเข้าชิงรางวัลลูกโลกทองคำ ในสาขานักแสดงนำชายยอดเยี่ยมและผู้กำกับยอดเยี่ยม 

== สารขัณฑ์ ==
สารขัณฑ์ (Sarkhan) เป็นชื่อประเทศสมมติในนวนิยายเรื่องดังกล่าว และภาคต่อชื่อ Sarkhan แต่งโดย William Lederer และ Eugene Burdick โดยในเรื่อง อเมริกันอันตราย ได้รับการสร้างเป็นภาพยนตร์ภาพยนตร์เรื่อง The Ugly American (1963) นำแสดงโดย มาร์ลอน แบรนโด โดยมี หม่อมราชวงศ์คึกฤทธิ์ ปราโมช รับบทเป็นนายกรัฐมนตรีประเทศสารขัณฑ์ (ในฉบับแปล ใช้ชื่อประเทศเป็น "ซาคาน")
ในนิยายทั้งสองเรื่อง ประเทศสารขัณฑ์ตั้งอยู่ในเอเชียตะวันออกเฉียงใต้ ระหว่างประเทศพม่ากับประเทศไทย ตอนเหนือติดประเทศจีน และมีบางส่วนติดกับประเทศเวียดนาม มีประชากรประมาณ 20 ล้านคน มีเมืองหลวงคือกรุงไฮโด (ไฮโธ) ซึ่งหันหน้าไปทางมหาสมุทรแปซิฟิก (ซึ่งเป็นไปไม่ได้ในทางภูมิศาสตร์) โดยสถานการณ์ภายในประเทศค่อนข้างวุ่นวาย
ประเทศสารขัณฑ์ถูกนำมาใช้เชิงเปรียบเทียบถึงประเทศไทย เพื่อต้องการเลี่ยงการออกชื่อประเทศไทยโดยตรง
The Ugly American แปลเป็นภาษาไทยในชื่อเดียวกัน โดย รัตนะ ยาวะประภาษ และ ถาวร ชนะภัย
Sarkhan แปลเป็นภาษาไทยในชื่อ สารขัณฑ์ โดยปรัญญา อินจัน
== อ้างอิง ==
นวนิยายการเมืองอเมริกัน
ภาพยนตร์ที่ออกฉายในปี พ.ศ. 2506
สงครามเย็น
ภาพยนตร์ที่มีเนื้อหาเกี่ยวกับสงครามเวียดนาม
ภาพยนตร์ที่ถ่ายทำในประเทศไทย
ภาพยนตร์ที่มีฉากในประเทศสมมุติ
ค่างสะโพกขาว

ค่างสะโพกขาว (อังกฤษ: Delacour's langur, Delacour's leaf monkey; ) ค่างชนิดหนึ่ง
มีรูปร่างหน้าตาเหมือนกับค่างชนิดอื่น ๆ ที่พบในภูมิภาคอินโดจีน ขนตามลำตัวเป็นสีดำสนิท มีลักษณะเด่นคือ มีขนสีขาวปกคลุมตามลำตัวตั้งแต่มุมปากถึงใบหู หางยาว ขนหางของค่างสะโพกขาวจะแตกต่างไปจากค่างชนิดอื่น คือ ยาวและฟูคล้ายหางของกระรอกมีขนสีขาวปกคลุมบริเวณสะโพกลงมาจนถึงเหนือหัวเข่า ลูกที่เกิดใหม่มีขนสีทองเหมือนเช่นค่างชนิดอืนที่อยู่ในสกุล Trachypithecus ทั่วไป
มีความยาวลำตัวและหัว 55-83 เซนติเมตร ความยาวหาง 81-86 เซนติเมตร ปัจจุบัน ค่างสะโพกขาวพบได้เพียงแค่ป่าลึกทางตอนเหนือของเวียดนามเท่านั้น  มีพฤติกรรมมักอาศัยรวมกันเป็นฝูงเล็ก ๆ ประมาณ 3-6 ตัว  ออกหากินในเวลากลางวัน กินใบไม้ชนิดต่าง ๆ เป็นอาหาร อาศัยอยู่บนต้นไม้สูงมากจากพื้น โดยหลับนอนตามถ้ำหรือที่ปลอดภัยตามหุบเขาหรือเทือกเขาหินปูน ข้อมูลทางวิชาการเกี่ยวกับค่างชนิดนี้ยังมีอยู่น้อยมาก เนื่องจากหายากและจำนวนประชากรลดลงอย่างรวดเร็ว ซึ่งปัจจุบัน เชื่อว่ามีจำนวนประชากรเหลือน้อยกว่า 320 ตัวเท่านั้นเอง
== อ้างอิง ==
== แหล่งข้อมูลอื่น ==
http://www.arkive.org/delacours-langur/trachypithecus-delacouri/ 
ค่าง
สัตว์ที่พบในประเทศเวียดนาม
ค่างจมูกเชิดตังเกี๋ย

ค่างจมูกเชิดตังเกี๋ย (Tonkin snub-nosed langur, Tonkin snub-nosed monkey, Dollman's snub-nosed monkey) เป็นค่างชนิดหนึ่ง มีชื่อวิทยาศาสตร์ว่า Rhinopithecus avunculus
จัดเป็นค่างขนาดใหญ่ชนิดหนึ่ง โดยตัวผู้มีความยาวลำตัวและหัวประมาณ 65 เซนติเมตร ความยาวหาง 85 เซนติเมตร ในขณะที่ตัวเมีย 54 เซนติเมตร และมีความยาวหาง 65 เซนติเมตร ตัวผู้มีน้ำหนัก 14 กิโลกรัม ตัวเมีย 8.5 กิโลกรัม
มีลักษณะเด่นคือ ขนที่บริเวณหัวไหล่ แขนด้านนอก หลังโคนขามีสีน้ำตาลเข้มถึงดำ ส่วนล่างของลำตัวมีสีเหลืองอ่อน ใบหน้ามีสีฟ้า ริมฝีปากสีชมพู หางยาวสีขาว ลูกที่เกิดใหม่ขนตามลำตัวจะเป็นสีขาวหรือเทาอ่อน ก่อนจะค่อย ๆ เปลี่ยนเป็นสีดำเมื่อโตขึ้นตามวัย
ค่างจมูกเชิดตังเกี๋ย พบได้เฉพาะทางตอนเหนือของเวียดนามเท่านั้น โดยอาศัยอยู่ตามป่าทึบตามเทือกเขาหินปูน ที่มีความสูงตั้งแต่ 200-1,200 เมตร จากระดับน้ำทะเล อาหารหลักได้แก่ ผลไม้, ใบไม้ และเมล็ดพืช ออกหากินในเวลากลางวัน อาศัยอยู่กันเป็นฝูงประมาณ 25 ตัว  จากการศึกษาพบว่ามีเสียงร้องที่ดังมาก  และปัจจุบันพบว่ามีจำนวนประชากรเหลือเพียงไม่เกิน 250 ตัวเท่านั้น
== อ้างอิง ==
== แหล่งข้อมูลอื่น ==
ค่าง
สิ่งมีชีวิตเฉพาะถิ่น
สัตว์ที่พบในประเทศเวียดนาม
WE GOTTA POWER

WE GOTTA POWER  เป็นเพลงประกอบการ์ตูนแอนิเมชัน ดราก้อนบอล Z ซึ่งเป็นเพลงแนว เจ-ป็อป ที่ขับร้องโดย ฮิโรโนบุ คาเงยามะ และเริ่มใช้เป็นเพลงประกอบทีวีแอนิเมชันครั้งแรกเมื่อวันที่ 21 พฤศจิกายน ค.ศ.1993 ที่ประเทศญี่ปุ่น
== รายชื่อเพลง ==
WE GOTTA POWER
Boku-tachi wa Tenshi Datta 
WE GOTTA POWER (ออริจินอลคาราโอเกะ)
Boku-tachi wa Tenshi Datta (ออริจินอลคาราโอเกะ)
== อ้างอิง ==
Anipara Ongakukan Official Web Site 
Air Blanca - Hironobu Kageyama's Personal Web Site
== ดูเพิ่ม ==
มาคะฟุชิกิ แอดเวนเจอร์!
CHA-LA HEAD-CHA-LA
DAN DAN โคโคโระฮิคาเรเทคุ
== แหล่งข้อมูลอื่น ==
SOLID VOX Official Web Site 
"Kageyama Complete!" A site with a complete chronological discography.
ดราก้อนบอล
เพลงญี่ปุ่น
ชา-ลาเฮด-ชา-ลา

ชา-ลาเฮด-ชา-ลา (; Cha-La Head-Cha-La) เป็นเพลงแรกที่ใช้เปิดอนิเมะชุด ดราก้อนบอล Z และเป็นซิงเกิลชุดที่สิบห้าของฮิโรโนบุ คาเงยามะ นักร้องชาวญี่ปุ่น เพลงนี้จำหน่ายในประเทศญี่ปุ่นเท่านั้น โดยวางแผงเป็นไวนิล เทปคาสเซ็ต และมินิซีดี ตั้งแต่วันที่ 1 พฤษภาคม ค.ศ. 1989 พร้อมกับเพลงปิดอนิเมะเรื่องเดียวกัน เพลงนี้ได้ใช้เปิดสองร้อยตอนแรกของอนิเมะโทรทัศน์ และใช้เปิดภาพยนตร์เก้าเรื่องแรก นอกจากนี้ เพลงยังได้รับการบันทึกเป็นภาษาต่างประเทศอีกหลายภาษา ฉบับภาษาอังกฤษนั้นคาเงยามะขับร้องเอง และรวมอยู่ในอัลบั้มประมวลเพลงเอกของเขาชื่อ "Mixture" เริ่มจำหน่ายเมื่อปี ค.ศ. 1996
== การพัฒนา ==
คาเงยามะได้อ่านหนังสือมังงะ ดราก้อนบอล ในนิตยสาร โนเน็นจัมป์ มาระยะหนึ่งแล้วก่อนที่เขาจะได้รับข้อเสนอให้ขับร้องเพลงนี้ เขากล่าวว่า ตนรู้สึกประหลาดใจมากที่ได้หน้าที่ดังกล่าว คาเงยามะถือว่า เพลงนี้เป็นผลงานยอดเยี่ยมของตน เพราะใครร้องเพลงนี้แล้วก็มีความสุขเสมอไป
==== รายการเพลง ====
"Cha-La Head-Cha-La"
""Detekoi Tobikiri Zenkai Power!" 
== ฉบับ 2005 ==
ในปี 2005 มีการเรียกคาเงยามะให้มาบันทึกเพลง "ชา-ลาเฮด-ชา-ลา" ฉบับใหม่ เรียก "ชา-ลาเฮด-ชา-ลา (ฉ. 2005)" ซึ่งมีองค์ประกอบแตกต่างจากฉบับเดิมโดยสิ้นเชิง ฉบับใหม่เผยแพร่พร้อมกับเพลง "วีกอตทาเพาเวอร์ (ฉ. 2005)" ซึ่งเป็นฉบับใหม่ของเพลง "วีกอตทาเพาเวอร์" และคาเงยามะขับร้องเช่นกัน นอกจากนี้ ไอทูนส์ยังจำหน่ายเพลงดังกล่าวฉบับที่คาเงยามะคัฟเวอร์ตัวเองและมีรูปคาเงยามะอยู่บนปก แต่ไอทูนส์ตัดเพลง "Cha-La Head-Cha-La (mobi[le-re]make version)" ออกไป "ชา-ลาเฮด-ชา-ลา" ฉบับ 2005 นี้ใช้เป็นเพลงประกอบวิดีโอเกม Super Dragon Ball Z ที่จำหน่ายในอีกสี่เดือนถัดมา และได้อันดับ 118 บนผังออริคอน
==== รายการเพลง ====
Cha-La Head-Cha-La (2005 ver.)
We Gotta Power (2005 ver.)
Cha-La Head-Cha-La (DJ Dr.Knob Remix)
We Gotta Power (Yuki Nakano Remix)
Cha-La Head-Cha-La (mobi[le-re]make version)
Cha-La Head-Cha-La (2005 ver. Instrumental)
We Gotta Power (2005 ver. Instrumental)
== ฉบับคัฟเวอร์ ==
ตั้งแต่เพลง "ชา-ลาเฮด-ชา-ลา" เผยแพร่ ศิลปินหลายคนได้คัฟเวอร์เพลงนี้ เช่น ในปี ค.ศ. 2001 Anipara Kids ได้คัฟเวอร์ไว้ในอัลบั้ม Club Ani para presents: Ani para Best & More และในปี ค.ศ. 2004 Tora + R-SEQ คัฟเวอร์ไว้ในอัลบั้มรวมเพลงที่ชื่อ Anime Trance 2 
== อ้างอิง ==
== ดูเพิ่ม ==
มาคะฟุชิกิ แอดเวนเจอร์!
วีกอตทาเพาเวอร์
Dan Dan โคโคโระฮิคาเรเทคุ
== แหล่งข้อมูลอื่น ==
"Kageyama Complete!" listing  1989 version 
Team Entertainment page  2005 version 
ซิงเกิลในปี พ.ศ. 2532
ซิงเกิลในปี พ.ศ. 2548
ซิงเกิลในปี พ.ศ. 2556
ดราก้อนบอล
เพลงญี่ปุ่น
มาคะฟุชิกิ แอดเวนเจอร์!

มาคะฟุชิกิ แอดเวนเจอร์!  เป็นเพลงประกอบการ์ตูนแอนิเมชัน ดราก้อนบอล ซึ่งเป็นเพลงแนว เจ-ป็อป ที่ขับร้องโดยฮิโรกิ ทาคาฮาชิ และได้วางจำหน่ายในรูปของแผ่นเสียงในช่วงมีนาคม ค.ศ.1986 และอีกครั้งในรูปของซีดี 8 ซม. เมื่อวันที่ 8 มีนาคม ค.ศ.1998 ที่ประเทศญี่ปุ่น และได้นำเพลง "โรแมนติกอาเงรุ โย" ที่ขับร้องโดย อุชิโอะ ฮาชิโมโตะ มาร่วมเข้าไว้ด้วยกัน
== รายการแทรค ==
摩訶不思議アドベンチャー！Makafushigi Adventure!/มาคะฟุชิกิ แอดเวนเจอร์!
ロマンティックあげるよRomatic Ageru Yo/โรแมนติกอาเงรุ โย
摩訶不思議アドベンチャー！（オリジナル・カラオケ）มาคะฟุชิกิ แอดเวนเจอร์! (ออริจินัลคาราโอเกะ)
ロマンティックあげるよ（オリジナル・カラオケ）โรแมนติกอาเงรุ โย (ออริจินัลคาราโอเกะ)
== ปกอนิเมทัล ==
ในปีค.ศ. 1998 กลุ่มอนิเมทัล ได้จัดวางจำหน่ายโดยใช้ปก "มาคะฟุชิกิ แอดเวนเจอร์!" เป็นส่วนหนึ่งในอัลบั้มของพวกเขา โดยใช้ชื่อว่า This is Japanimetal Marathon
== เวอร์ชัน 2005 ==
ในปีค.ศ. 2005 ทาคาฮาชิได้ถูกเรียกกลับเพื่อมาบันทึกเสียงในเวอร์ชันใหม่ โดยใช้ชื่อในเวอร์ชันนี้ว่า "มาคะฟุชิกิ แอดเวนเจอร์! (2005 Ver.)" ผลงานชุดนี้ได้ถูกวางจำหน่ายคู่กันกับผลงานบันทึกรีเรคคอร์ดใหม่อย่าง "เมซาเซะ เทนคาอิจิ", "ดราก้อนบอลเด็นเซทสึ" และ "อาโออิ ทาบิบิโตะทาจิ" ซึ่งเป็นเพลงประกอบจากเรื่องดราก้อนบอลโดยปกเวอร์ชันเซลฟ์โคเวอร์ได้ปรากฏภาพของทาคาฮาชิที่ได้ขับร้องในวันเดียวกันกับวันที่วางจำหน่ายด้วย
== รายการแทรค ==
摩訶不思議アドベンチャー！（２００５　ｖｅｒ﹒）Makafushigi Adventure! (เวอร์ชัน 2005)/มาคะฟุชิกิ แอดเวนเจอร์! (เวอร์ชัน 2005)
めざめ天下一（２００５　ｖｅｒ﹒）Mezase Tenkaichi/เมซาเซะ เทนคาอิจิ (เวอร์ชัน 2005)
ドラゴンボール伝説（２００５　ｖｅｒ﹒）Dragonball Densetsu Densetsu/ดราก้อนบอลเด็นเซทสึ (เวอร์ชัน 2005)
青き旅人たち（２００５　ｖｅｒ﹒）Aoi Tabibito-tachi/อาโออิ ทาบิบิโตะทาจิ (เวอร์ชัน 2005)
摩訶不思議アドベンチャー！（ＤＪ　Ｄｒ﹒Ｋｎｏｂ　Ｒｅｍｉｘ）Makafushigi Adventure!/มาคะฟุชิกิ แอดเวนเจอร์!
摩訶不思議アドベンチャー！（２００５　ｖｅｒ﹒　Ｉｎｓｔｒｕｍｅｎｔａｌ）Makafushigi Adventure!/มาคะฟุชิกิ แอดเวนเจอร์! (แบบบรรเลง)
めざせ天下一（Ｉｎｓｔｒｕｍｅｎｔａｌ）Mezase Tenkaichi/เมซาเซะ เทนคาอิจิ (แบบบรรเลง)
ドラゴンボール伝説（Ｉｎｓｔｒｕｍｅｎｔａｌ）Dragonball Densetsu Densetsu/ดราก้อนบอลเด็นเซทสึ (แบบบรรเลง)
青き旅人たち（Ｉｎｓｔｒｕｍｅｎｔａｌ）Aoi Tabibito-tachi/อาโออิ ทาบิบิโตะทาจิ (แบบบรรเลง)
== อ้างอิง ==
== ดูเพิ่ม ==
CHA-LA HEAD-CHA-LA
WE GOTTA POWER
DAN DAN โคโคโระฮิคาเรเทคุ
== แหล่งข้อมูลอื่น ==
Yahoo Music page  1998 reissue
Team Entertainment page  2005 version
ซิงเกิลในปี พ.ศ. 2529
ซิงเกิลในปี พ.ศ. 2541
ซิงเกิลในปี พ.ศ. 2548
ดราก้อนบอล
เพลงญี่ปุ่น
ซางามิฮาระ

ซางามิฮาระ  เป็นนครที่ใหญ่อันดับที่ 3 ของจังหวัดคานางาวะ รองมาจากนครโยโกฮามะและคาวาซากิ ตั้งอยู่ทางใต้ของกรุงโตเกียว และเมื่อวันที่ 1 เมษายน พ.ศ. 2553 รัฐบาลญี่ปุ่นได้ยกฐานะขึ้นเป็นนครใหญ่ที่ตั้งขึ้นโดยข้อบัญญัติรัฐบาล
นครในจังหวัดคานางาวะ
นครที่ตั้งขึ้นโดยข้อบัญญัติรัฐบาล
โอกายามะ (เมือง)

โอกายามะ  เป็นเมืองหลวงของจังหวัดโอกายามะ ตั้งอยู่ทางใต้ของกรุงโตเกียว และเมื่อวันที่ 1 เมษายน ค.ศ. 2009 รัฐบาลญี่ปุ่นได้ยกฐานะขึ้นเป็นนครใหญ่ที่ตั้งขึ้นโดยข้อบัญญัติรัฐบาล
== ประวัติศาสตร์ ==

เมื่อวันที่ 29 สิงหาคม ค.ศ. 1871 รัฐบาลเมจิของจักรวรรดิญี่ปุ่นเข้ามาแทนที่ระบบการปกครองแบบศักดินาเดิมโดยการรวมศูนย์อำนาจมายังรัฐบาล โอกายามะได้กลายเป็นเมืองหลวงของจังหวัดโอกายามะ เมื่อมีการประกาศใช้ระบบเทศบาล จึงมีการจัดตั้งนครโอกายามะเมื่อ ค.ศ. 1889
นครโอกายามะได้รับการยกฐานะเป็นนครศูนย์กลางเมื่อ ค.ศ. 1996 วันที่ 11 มีนาคม ค.ศ. 2005 เมืองมิตสึ (จากอำเภอมิตสึ) และเมืองนาดาซากิ (จากอำเภอโคจิมะ) ได้รวมเข้ากับนครโอกายามะ และวันที่ 22 มกราคม ค.ศ. 2007 เมืองทาเกเบะ (จากอำเภอมิตสึ) และเมืองเซโตะ (จากอำเภออากาอิวะ) ก็ได้รวมเข้ากับนครโอกายามะด้วย ทำให้อำเภอโคจิมะ อำเภอมิตสึ และอำเภออากาอิวะ ต้องถูกยุบลงเนื่องด้วยการควบรวมเทศบาลดังกล่าว ต่อมาในวันที่ 1 เมษายน ค.ศ. 2009 นครโอกายามะได้รับการยกฐานะเป็นนครใหญ่ที่ตั้งขึ้นโดยข้อบัญญัติรัฐบาล ทำให้ท้องถิ่นมีอำนาจในการปกครองตนเองมากขึ้น
== อ้างอิง ==
== แหล่งข้อมูลอื่น ==
 
นครในจังหวัดโอกายามะ
นครที่ตั้งขึ้นโดยข้อบัญญัติรัฐบาล
เมืองท่าในประเทศญี่ปุ่น
ชิซูโอกะ (นคร)

นครชิซูโอกะ  เป็นเมืองหลวงของจังหวัดชิซูโอกะ รัฐบาลญี่ปุ่นได้ยกฐานะขึ้นเป็นนครใหญ่ที่ตั้งขึ้นโดยข้อบัญญัติรัฐบาล เมื่อ 1 เมษายน พ.ศ. 2548 ประกอบด้วยเขต 3 เขต
== ภูมิศาสตร์ ==
นครชิซูโอกะตั้งอยู่ในจังหวัดชิซูโอกะ ในมุมมองของระเบียงโทไกโด นครชิซูโอกะจะอยู่กึ่งกลางระหว่างโตเกียวกับนาโงยะ การผนวกเมืองชิมิซุเข้าเป็นเขตหนึ่งของชิซูโอกะในปี พ.ศ. 2546 ทำให้ชิซูโอกะเป็นนครที่มีเขตเมืองกว้างที่สุดในญี่ปุ่น ระหว่างปี 2546-2547
=== เขตการปกครอง ===
เขตอาโออิ (葵区) เป็นเขตศูนย์กลางการบริหาร กินพื้นที่กว่าสามในสี่ของเมือง ไม่มีทางออกสู่ทะเล
เขตซูรูงะ (駿河区) ตั้งอยู่ทางตะวันออกของเมือง มีขนาดใหญ่รองจากเขตอาโออิ
เขตชิมิซุ (清水区)  ตั้งอยู่ทางทิศใต้ของเมือง มีขนาดเล็กที่สุด
=== ภูมิอากาศ ===
== ความสัมพันธ์เมือง ==
===เมืองแฝด===
สต็อกตัน, สหรัฐอเมริกา (ตั้งแต่ 16 ตุลาคม 1959)
โอมาฮา, สหรัฐอเมริกา (ตั้งแต่ 1 เมษายน 1965)
เชลไบวิลล์, สหรัฐอเมริกา (ตั้งแต่ 3 พฤศจิกายน 1989)
กาน, ฝรั่งเศส (ตั้งแต่ 5 พฤศจิกายน 1991)
มูโรรัง (ตั้งแต่ 24 ธันวาคม 1976)
โจเอ็ตสึ (ตั้งแต่ 12 ตุลาคม 1995)
=== เมืองมิตรภาพ ===
เว้, เวียดนาม (ตั้งแต่ 12 เมษายน 2005)
ซากุ (ตั้งแต่ 12 ตุลาคม 1989)
== อ้างอิง ==
== แหล่งข้อมูลอื่น ==
Daidogei World Cup in Shizuoka
Know Shizuoka – The independent Guide (archived website)
นครในจังหวัดชิซูโอกะ
นครที่ตั้งขึ้นโดยข้อบัญญัติรัฐบาล
เมืองท่าในประเทศญี่ปุ่น